বৰপেটা জিলাৰ হাউলীত নিজ গৰ্ভৱতী পত্নীক ডিঙি চেপি হত্যা কৰা ঘটনাক লৈ সমগ্ৰ অঞ্চলটোত চাঞ্চল্য বিৰাজ কৰি থকাৰ সময়তে আজি হাউলী আৰক্ষীয়ে অপৰাধী স্বামী শুকুৰ আলীক আটক কৰে।
ঘটনাৰ বিবৰণী অনুসৰি হাউলী আৰক্ষী থানাৰ অন্তৰ্গত দাবালিয়াপাৰা গাঁৱৰ হাবেল উদ্দিনৰ পুত্ৰ শুকুৰ আলীয়ে শুকুৰবাৰে পত্নী ৰৌশনাৰা খাতুন(২২)ৰ লগত অতি সামান্য কথাত কাজিয়া লাগে। কাজিয়াৰ পৰিণতিতে শুকুৰ আলীয়ে পত্নী ৰৌশানাৰাক ডিঙি চেপি হত্যা কৰে।
আনহাতে, ঘটনা সংঘটিত কৰি অপৰাধী শুকুৰ আলীয়ে মৃতদেহটো ৰছীৰে ওলোমাই থৈ আত্মহত্যাৰ ৰূপ দিবলৈ চেষ্টা কৰিছিল। ঘটনা সন্দৰ্ভত ৰৌশানাৰাৰ ভাতৃৰ সন্দেহ ওপজাত হাউলী আৰক্ষী থানাত শুকুৰ আলী আৰু দেউতাক হাবেল উদ্দিনৰ বিৰুদ্ধে এখন এজাহাৰ দাখিল কৰে।
এজাহাৰৰ ভিত্তিত আৰক্ষীয়ে ভাৰতীয় দণ্ডবিধি আইনৰ ৩০২/৩৪ ধাৰাৰ অধীনত ১৪২/১৯ নম্বৰত এটা গোচৰ ৰুজু কৰি দুয়োকো আটক কৰি জেল হাজোতলৈ প্ৰেৰণ কৰে।
উল্লেখযোগ্য যে, পাঁচ বছৰ পূৰ্বে সামাজিকভাবে শুকুৰ আলীৰ লগত বিবাহ পাশত আবদ্ধ হোৱাৰ কিছু দিন পাছৰে পৰা ৰৌশানাৰাৰ ওপৰত স্বামী আৰু শহুৰেকে অকথ্য মানসিক আৰু শাৰীৰিক নিৰ্যাতন চলাই অহাৰ অভিযোগ উত্থাপন কৰিছে স্থানীয় ৰাইজে।
এই ৰেগিঙৰ বাবে কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
